Πάμε, πάμε, πάμε.
Official YIFY movies site: YTS.MX
Υπάρχει ένα τεράστιο σμήνος θαλασσοπούλια μπροστά
και τα υπόλοιπα πετούν προς την ίδια κατεύθυνση.
Απίστευτο!
Κινείται πολύ γρήγορα.
Οι θηρευτές δεν έχουν στριμώξει τις καραβίδες ακόμα.
Έχουμε θαλασσοπούλια, δελφίνια, μια φάλαινα.
Είναι απίστευτο!
Λοιπόν, φύγαμε. Πάμε, πάμε.
Πάμε, πάμε, βουτήξτε.
ΝΗΣΙΑ ΑΖΟΡΕΣ
Οι Αζόρες.
Μια απομακρυσμένη σειρά νησιών
στα 1500 χιλιόμετρα δυτικά της Πορτογαλίας.
Τα τελευταία δέκα χρόνια
μού έχει γίνει έμμονη ιδέα να ψάχνω τον ωκεανό
για μεγάλες συγκεντρώσεις θηρευτών.
Τα αποκαλούμε μπάλες-δόλωμα,
γιατί προσελκύουν ομάδες θηρευτών που δεν συγχρωτίζονται.
Όλοι κυνηγούν την ίδια λεία την ίδια στιγμή.
Στο τέλος κάθε καλοκαιριού,
μια ξαφνική έκρηξη τροφής προσελκύει θηρευτές του ωκεανού από παντού.
Τα τοπικά δελφίνια συναντούν δελφίνια που μεταναστεύουν...
φάλαινες και καρχαρίες.
Ίσως είναι η πιο ποικιλόμορφη σύναξη θηρευτών που έχω κινηματογραφήσει.
Δεν έχουμε πολύ χρόνο να καταγράψουμε το θαλάσσιο θέαμα,
γιατί πολλά από τα ζώα διασχίζουν τον ωκεανό μεταναστεύοντας
και τώρα είναι η μικρή περίοδος που όλα συγκλίνουν στις Αζόρες.
Έχουμε μόνο πέντε εβδομάδες πριν αλλάξει η εποχή
και αρχίσουν να φεύγουν πολλά δελφίνια και άλλοι θηρευτές.
Θα είναι πολύ δύσκολο να βρούμε τη συγκέντρωση θηρευτών εδώ,
γιατί η περιοχή είναι τεράστια.
Με πάνω από 250.000 τετραγωνικά χιλιόμετρα προστατευόμενων υδάτων,
χρειαζόμαστε τοπικούς ειδικούς.
Συνεργάστηκα με ένα πλήρωμα που ξέρει τα νερά καλύτερα απ' όλους.
Ο κυβερνήτης Πάουλο Γκασπάρ γεννήθηκε και μεγάλωσε στις Αζόρες
και κάνει ιστιοπλοΐα και καταδύσεις εδώ όλη του τη ζωή.
Υπαρχηγός είναι η Μαριάνα Αντούνες,
έμπειρη κυβερνήτης και θαλάσσιος βιολόγος.
Ερευνούμε μια τεράστια περιοχή στον ωκεανό.
Πώς θα βρούμε τη δράση;
Όπου έχει θαλασσοπούλια, υπάρχει μεγαλύτερη δραστηριότητα.
Αν ακολουθήσεις την κατεύθυνσή τους, βρίσκεις την μπάλα-δόλωμα.
Οι μύχοι είναι θαλασσοπούλια που αριστεύουν στο εναέριο κυνήγι ψαριών.
Για πόσους μύχους μιλάμε;
Δύο-τρεις χιλιάδες. Κάνουν πολύ θόρυβο.
Αν η μπάλα-δόλωμα είναι μεγάλη, κάνουν σαματά.
Ναι.
Αυτήν τη στιγμή, σχεδόν μισό εκατομμύριο μύχοι
ήρθαν εδώ για να αναπαραχθούν.
Δεν θα περιμένουμε πολύ μέχρι να μας δώσουν το πρώτο στοιχείο.
Έχουμε πολλούς μύχους να κινούνται προς τα εκεί,
οπότε αυτό είναι καλό σημάδι.
Πρέπει να πάμε με το ταχύπλοο. Φύγαμε.
-Εντάξει. Το 'χω. Ναι. -Πάμε.
Βλέπω μια μεγάλη ομάδα,
αλλά νόμιζα ότι κάθονταν στην επιφάνεια και ξεκουράζονταν,
αλλά στην πραγματικότητα, ακούμε ότι τρώνε.
Θα φορέσω τον εξοπλισμό και θα πλησιάσω αργά
για να δω τι γίνεται κάτω από το νερό.
Άλι, θα μου δώσεις την κάμερα όταν μπω; Ευχαριστώ.
Κάτω από το νερό, βλέπω τι έχει το μενού.
Εκατοντάδες σαυρίδια, μαζεμένα μαζί,
σε μια πυκνή σφαίρα που στροβιλίζεται.
Μια μπάλα-δόλωμα.
Δημιουργείται όταν τα ψάρια δέχονται επίθεση.
Οι παλαμίδες επιτίθενται από τα βαθιά.
Και οι μύχοι επιτίθενται από τον αέρα.
Εντυπωσιακό.
Αλλά ξέρω ότι αυτό συμβαίνει και σε πολύ μεγαλύτερη κλίμακα.
Οι μύχοι έχουν τόση χάρη κάτω από το νερό,
που μοιάζουν με αγγέλους που βουτάνε στα βαθιά.
Αυτό που είδαμε
είναι μια μικρογραφία αυτού που ψάχνουμε.
Για να βρούμε μεγάλη μπάλα-δόλωμα, θέλουμε περισσότερο χρόνο στο νερό.
Για τις επόμενες πέντε εβδομάδες,
η βάρκα θα είναι το σπίτι μας και η πλατφόρμα κινηματογράφησης.
Μαζί μου είναι ο φίλος και ειδικός κινηματογραφιστής Τζεφ Χέστερ.
Βγήκαμε νωρίς.
Ο ήλιος μόλις ξεπρόβαλε στον ορίζοντα πίσω από το όμορφο ηφαίστειο.
Ψάχνουμε τον ορίζοντα,
γιατί νωρίς το πρωί και αργά το απόγευμα
είναι οι καλύτερες ώρες.
Πάουλο, ένα μεγάλο κοπάδι δελφίνια στην πλώρη έρχεται προς τα εδώ.
-Πόσα μέτρα μπροστά; -Διακόσια.
Εντάξει.
Όπως οι μύχοι, τα δελφίνια ψάχνουν πάντα για ψάρια
και ίσως μας πάνε σε μπάλα-δόλωμα.
Έχουμε μια τεράστια ομάδα πιτσιλωτών δελφινιών.
Αυτό είναι πολύ καλό σημάδι.
Αν δεις δελφίνια, θα είναι καλή μέρα.
Κάθε χρόνο, χιλιάδες δελφίνια μεταναστεύουν στις Αζόρες,
καθώς τα προσελκύει η εποχιακή αύξηση των ψαριών.
Τα δελφίνια ταξιδεύουν
και εκπέμπουν ηχοεντοπισμό,
το σόναρ τους για να εντοπίζουν θηράματα.
Θα μείνουμε μαζί τους. Ελπίζω να μας οδηγήσουν στη δράση.
Είναι ενδιαφέρον. Όλα τα δελφίνια εξαφανίστηκαν.
Πήγαν όλα στα βαθιά.
Αυτό με κάνει να πιστεύω ότι εντόπισαν θηράματα εκεί κάτω
και προσπαθούν να τα φέρουν στην επιφάνεια.
Μπορεί να έχουμε δράση εδώ.
Εντάξει, Τζεφ.
-Έτοιμος; Πάμε. -Έτοιμοι.
Καθώς μπαίνουμε στο ταχύπλοο, τα δελφίνια αναδύονται.
Κοίταξέ τα.
Τρέχουν με ταχύτητα σχεδόν 65 χιλιόμετρα την ώρα.
Είναι εμφανώς σε καταδίωξη.
Έχουμε μύχους παντού.
Φαίνεται πολύ καλό.
Όταν αρχίσουν οι μύχοι να βουτάνε στο νερό,
σημαίνει ότι η τροφή ανέβηκε.
Είναι μεγάλη συγκέντρωση
και οι υπόλοιποι έρχονται να τους βρουν.
Αυτές οι φρενίτιδες τροφής σταματούν όσο γρήγορα αρχίζουν.
Μπορεί να είναι εδώ.
Πρέπει να πάρουμε θέση γρήγορα.
-Τα πουλιά είναι εκεί, Πάουλο. -Το βλέπω.
Πάμε, πάμε, πάμε.
Τα δελφίνια δουλεύουν ομαδικά, συντονίζοντας την επίθεσή τους.
Θέλουν να παγιδεύσουν το κοπάδι στην επιφάνεια
και να το αναγκάσουν να μπει σε σφιχτό σχηματισμό.
Χιλιάδες σαυρίδια κολυμπούν για να σωθούν.
Φαίνεται ότι τα δελφίνια κουράζονται.
Παλεύουν να συγκρατήσουν τα ψάρια.
Τα σαυρίδια κερδίζουν αυτόν τον γύρο.
Από εδώ, από εδώ.
Παντού μακελειό. Δεν τα καταφέραμε καλά.
Πέρασαν πολλά ψάρια,
αλλά δεν υπήρχαν αρκετά αρπακτικά,
αρκετά δελφίνια, οπότε...
Τώρα έπεσε το φως και φαίνεται ότι η δράση σταμάτησε.
Θα δοκιμάσουμε άλλη μέρα.
Το να δεις μύχους και δελφίνια να κυνηγούν μαζί είναι καλό σημάδι.
Ακόμα και σε ένα καταφύγιο άγριας ζωής όπως οι Αζόρες,
η φύση είναι απρόβλεπτη.
Για να βρούμε τις συγκεντρώσεις που ψάχνουμε,
χρειαζόμαστε περισσότερα μάτια.
Οπότε, πάω προς την ενδοχώρα,
όπου η ιστορία προσφέρει μια απροσδόκητη οπτική.
Τα πλούσια σε θρεπτικά νερά των Αζόρων
προσελκύουν το ένα τρίτο των ειδών φάλαινας και δελφινιών του κόσμου,
ένα πλήθος που στο παρελθόν είχε τραγικές συνέπειες.
Για αιώνες, αυτά τα νησιά ήταν διεθνής κόμβος κυνηγιού φαλαινών.
Σκότωναν τα ζώα για να φτιάξουν λάδι για λάμπες, κεριά και καλλυντικά.
Επιπλέον, το κρέας τους έτρεφε τον τοπικό πληθυσμό.
Είναι απίστευτο
ότι στις Αζόρες κυνηγούσαν φάλαινες ως τα τέλη της δεκαετίας του '80.
Η απαγόρευση είναι τόσο πρόσφατη, που μπορώ να συναντήσω
έναν πρώην φαλαινοθήρα,
που ακόμα εντοπίζει φάλαινες, αλλά για άλλον λόγο.
Ντάνιελ.
-Καλημέρα! -Καλημέρα!
Γνωστός στην περιοχή ως "φιζία", αυτός που κάνει σκοπιά,
ο Ντάνιελ Μαρτινιάνο παλιά εντόπιζε φάλαινες για κυνήγι.
Τώρα το κάνει για χάρη της ακμάζουσας βιομηχανίας παρατήρησης φαλαινών.
-Ευχαριστώ. -Απίστευτη θέα.
Από εδώ βλέπω τις φάλαινες.
Ψάχνω το φύσημα.
-Και εκεί υπάρχει φάλαινα! -Να δοκιμάσω;
Ο Ντάνιελ μπορεί να βοηθήσει να βρούμε μια φάλαινα που ψάχνει μπάλα-δόλωμα.
Πόσο μακριά μπορείς να δεις μια φάλαινα από εδώ;
Αν ο καιρός είναι καλός,
ο μέσος όρος είναι 19-25 χιλιόμετρα.
Πώς επηρέασε την κοινότητα η απαγόρευση της φαλαινοθηρίας,
εφόσον ήταν σημαντική πηγή εισοδήματος;
Η παρατήρηση φαλαινών είναι καλύτερη από το κυνήγι.
Είναι πιο πολλά λεφτά.
Τώρα βγάζω πιο πολλά σε έναν μήνα απ' ό,τι έβγαζα σε έναν χρόνο.
Δηλαδή, συνειδητοποιήσατε ότι αξίζουν πιο πολύ ζωντανές παρά νεκρές;
-Φυσικά. -Ναι.
Οι φάλαινες είναι τα κορίτσια μου. Τα κορίτσια μου.
Το πάθος του Ντάνιελ είναι προφανές,
αλλά, δυστυχώς, το ταλέντο του πηγάζει από την εποχή του ως κυνηγού.
Εσύ είσαι αυτός;
Μια ζωή στον ωκεανό αναζητώντας φάλαινες;
Είναι απίστευτα μεγάλα και δυνατά ζώα. Πώς είναι να τις κυνηγάς;
Η φάλαινα φυσητήρας ζυγίζει πάνω από 40 τόνους.
Μια βάρκα ζυγίζει έναν τόνο.
Ήταν επικίνδυνο, έπρεπε να προσέχουμε.
-Έχω κάτι να σου δείξω. -Εντάξει.
Η πολιτισμική σχέση με το κυνήγι φαλαινών είναι εμφανώς βαθιά.
Είναι θλιβερό να σκέφτεσαι ότι κάθε χρόνο
εκατοντάδες φάλαινες έχαναν τη ζωή τους από όπλα σαν αυτό.
Πολύ κοφτερό.
-Χαίρομαι που τώρα είναι ανάμνηση. -Όχι πια.
Κάποια πράγματα πρέπει να τελειώνουν.
Το ταξίδι του Ντάνιελ αντανακλά την αλλαγή της περιοχής.
Ευχαριστώ πολύ.
Από το κυνήγι φάλαινας, στον εορτασμό τους.
Είναι ωραίο να βλέπεις κοινότητες να προσαρμόζονται στην αλλαγή
στον τρόπο που φερόμαστε στη φύση.
Ο Ντάνιελ και οι άλλοι "φιζία" συμφώνησαν να βοηθήσουν
ενημερώνοντάς μας για τυχόν θεάσεις φαλαινών.
Πόσες είναι;
Είναι ο φιζία στο τηλέφωνο. Τον άκουσα να λέει "baleia".
Νομίζω αυτό σημαίνει "φάλαινα".
Ευχαριστώ.
-Μπέρτι. -Τι έχουμε;
-Φάλαινες φυσητήρες. -Φυσητήρες;
Πάμε.
Εθεάθησαν σε ένα γνωστό σημείο όπου τρέφονται, όχι πολύ μακριά.
Φάλαινα.
Γύρω στα 200 με 300 μέτρα.
-Ναι, πολύ κοντά. -Ναι.
-Εκεί. -Βλέπω ότι είναι πολύ μικρή.
Οι φυσητήρες δεν τρέφονται με τις μπάλες-δόλωμα που ψάχνουμε,
αλλά θέλω να δω καλύτερα.
Δεν έχω ξαναδεί φάλαινα φυσητήρα κάτω από το νερό,
οπότε έχω ενθουσιαστεί.
Οι φυσητήρες κυνηγούν στα βαθιά, με θηράματα όπως το γιγάντιο καλαμάρι.
Έτοιμος;
Βασίζονται στον ήχο για να κυνηγήσουν, να κινηθούν και να επικοινωνήσουν,
οπότε είναι πολύ ευαίσθητες στον θόρυβο.
Για να αποφύγουμε τυχόν ταραχές, πλησιάζουμε με ένα μικρό καγιάκ,
για το οποίο έχουμε ειδική άδεια.
Θα μπούμε μέσα ήσυχα.
Από το μέγεθός της, θα έλεγα ότι είναι μωρό.
Το ερώτημα είναι πού είναι η μαμά;
Πάνω στην ώρα, η μαμά έρχεται από τα βαθιά να βρει το μικρό.
Οι φάλαινες φυσητήρες είναι φοβεροί δύτες.
Οι ενήλικες κρατούν την αναπνοή τους για 90 λεπτά
και βουτούν σε βάθος που ξεπερνά τα 1800 μέτρα.
Ένα μικρό σαν αυτό χρειάζεται χρόνο για να μάθει αυτές τις δεξιότητες.
Όταν η μαμά κατεβαίνει στα βαθιά, αυτό μένει στην επιφάνεια,
μόνο και ευάλωτο.
Ευτυχώς, αφού απαγορεύτηκε το κυνήγι φαλαινών,
αυτά τα νερά είναι ο τέλειος παιδικός σταθμός.
Αυτό με συγκίνησε λίγο,
γιατί πριν ούτε 40 χρόνια,
που εμπίπτει στη διάρκεια ζωής των φυσητήρων,
αυτό το μέρος ήταν πεδίο σφαγής,
ενώ τώρα είναι ένα καταφύγιο για μητέρες και μικρά.
Θα χρειαστεί καιρός για να ανακάμψει ο πληθυσμός.
Για την ώρα, είναι εκπληκτικό θέαμα.
Οι προστατευόμενες περιοχές όπως οι Αζόρες
παρέχουν αναγκαίο καταφύγιο στις φάλαινες φυσητήρες,
αλλά προσελκύουν και απρόσμενους επισκέπτες.
Φαίνεται ότι πήραμε επιβάτη. Αυτή είναι μια σούλα λευκογάστηρ.
Οι σούλες συνήθως αναζητούν μπάλες-δόλωμα
σε μέρη όπως η Καραϊβική.
Θα μας βοηθήσεις να βρούμε τα ψάρια ή θα στέκεσαι εκεί;
Είσαι κακός φιλοξενούμενος.
Έρχεσαι, κάθεσαι στις καρέκλες μας και τα κάνεις στο κατάστρωμα.
Τα 'χει κάνει χάλια εκεί πίσω.
Αντίο, σουλίτσα. Καλή σου μέρα.
Είναι αργά το απόγευμα. Ώρα αιχμής για κυνήγι.
Ψευδόρκες στα δεξιά!
Η Μαριάνα εντόπισε ένα αρπακτικό που πάντα ήθελα να συναντήσω.
Έχουμε ένα κοπάδι ψευδόρκες,
που είναι πολύ συναρπαστικό είδος να συναντήσεις.
Όπως και οι όρκες, οι ψευδόρκες είναι, στην πραγματικότητα, δελφίνια.
Είναι κοινωνικά, έξυπνα αρπακτικά που κυνηγούν γρήγορα θηράματα.
Και το κοπάδι συνοδεύεται από ένα άλλο είδος.
Είναι φοβερό που τα ρινοδέλφινα αλληλεπιδρούν με τις ψευδόρκες.
Ένα ελπιδοφόρο σημάδι που ίσως μας οδηγήσει σε μπάλα-δόλωμα πιο νωρίς.
Η συμπεριφορά των ψευδορκών έχει αλλάξει εντελώς.
Έχουν απλωθεί σε μια μεγάλη γραμμή μάχης,
οπότε πιστεύουμε ότι κυνηγούν.
Οι ψευδόρκες αφήνουν πίσω τα δελφίνια
και καθώς δεν υπάρχουν μύχοι, μάλλον δεν ψάχνουν για μπάλα-δόλωμα.
Έχουν βάλει στο μάτι κάτι μεγαλύτερο.
Αυτή έπιασε έναν τόνο.
-Είδα τον τόνο. Ναι. -Ναι.
Οι τόνοι είναι πολύ γρήγορα ψάρια.
Κάποια είδη αναπτύσσουν ταχύτητα πάνω από 65 χιλιόμετρα την ώρα.
Εντάξει, πάμε. Κάτω απ' τη βάρκα.
Οι ψευδόρκες έπιασαν το έπαθλό τους. Έναν μεγαλόφθαλμο τόνο.
Θα ήταν φοβερή καταδίωξη.
Καθώς ζυγίζει μέχρι 180 κιλά, θα μοιραστούν αυτόν τον τόνο.
Ένα σπάνιο θέαμα που αποκαλύπτει
τους στενούς κοινωνικούς δεσμούς στο κοπάδι.
Ήταν απίστευτο.
Μοιράστηκαν τη λεία κάτω απ' το νερό.
Έκοβαν μικρά κομμάτια και τα μοίραζαν στην οικογένεια.
Δυσκολεύτηκα να τις προφτάσω.
Ήταν τρομερό θέαμα,
αλλά αποσυντόνισε την αναζήτησή μας.
Πρέπει να ξανασκεφτούμε τη στρατηγική μας.
Βλέπουμε ότι οι μεγάλες ομάδες από μύχους
είναι απαραίτητες στην επιτυχία της αποστολής.
Μέχρι στιγμής έχουμε βρει μόνο ομάδες εκατοντάδων.
Ξέρω ότι κάπου εκεί έξω υπάρχουν ομάδες χιλιάδων
και πρέπει να τις βρούμε.
Με μόνο δύο εβδομάδες να απομένουν, χρειαζόμαστε βοήθεια.
Το Ακρωτήρι Λίνιος φιλοξενεί αρκετές χιλιάδες μύχους.
Ελπίζω να με οδηγήσουν σε μια συγκέντρωση θηρευτών.
Τι υπέροχη θέα. Τρομερό μέρος να κάνεις φωλιά.
Περνώντας χρόνο με μια ειδικό στους μύχους,
ελπίζω να βελτιώσουμε τη στρατηγική μας.
-Πώς πάει; Καλωσόρισες. -Αυτό το μέρος είναι εκπληκτικό.
Καλωσήρθες στην αποικία Καπελίνιος.
Τα τελευταία οκτώ χρόνια, η Ελίζαμπεθ Ατσόι
μελετά την υγεία και τη συμπεριφορά τροφής αυτών των πτηνών.
Η Ελίζαμπεθ εξερευνά αυτήν την πλαγιά
και όταν βρίσκει φωλιά,
για να δει αν υπάρχει νεοσσός μέσα και αν είναι βαθιά,
βάζει όλο το χέρι της μέσα.
Ελίζαμπεθ, περίεργη δουλειά κάνεις.
Όσο εγώ ελέγχω αυτήν, έχει μία μπροστά σου, αν τολμάς.
Εδώ;
Είναι τρομακτικό να βάζεις το χέρι σου σε μια μαύρη τρύπα
χωρίς να ξέρεις τι έχει μέσα.
-Ελίζαμπεθ; -Ναι.
Τι ψάχνω;
-Ένα ράμφος να σε δαγκώνει. -Καταπληκτικά.
Δεν έχει τίποτα.
Υπάρχουν πάνω από χίλιες φωλιές και μόνο λίγες είναι κατειλημμένες.
Βλέπω το μικρό.
Είναι ρηχή, οπότε είναι εύκολο,
αλλά πρέπει να τα βγάζεις προσεκτικά.
Ναι.
Γιατί είναι τόσο ικανά στις βουτιές για να πιάνουν ψάρια;
Κάτι βασικό είναι η θέση των ποδιών.
Βλέπεις ότι είναι στο πίσω μέρος του σώματός τους.
-Τα κάνει υδροδυναμικά. -Ναι.
Έπειτα, είναι το έλαιο.
Έχουν έναν αδένα εδώ, στη βάση της ουράς τους.
Όταν μεγαλώσουν, αρχίζουν να εκκρίνουν έλαιο και μετά, με το ράμφος τους,
το αλείφουν σε κάθε φτερό ένα-ένα μέχρι να γίνουν αδιάβροχα.
Αυτή η στεγανοποίηση επιτρέπει να βουτούν
-και να βρίσκουν τις μπάλες-δόλωμα. -Ναι.
-Και το τρίτο. -Ναι. Σκαρδαμυκτική μεμβράνη.
Ναι. Όταν βουτάνε, την κλείνουν.
-Σαν ενσωματωμένα γυαλάκια. -Ναι.
-Είναι τέλειο. -Είναι πολύ ωραία πτηνά.
Οι μύχοι έχουν προσαρμοστεί τέλεια στο να κυνηγούν στη θάλασσα,
αλλά για να βρούμε τις μπάλες-δόλωμα, πρέπει να μάθω πού το κάνουν.
Πού κυνηγούν τα ενήλικα, όταν πρέπει να τραφούν;
Πάνε σε θαλάσσια όρη
και μπορούν να τρώνε για μία εβδομάδα ή δέκα μέρες.
Τα ρεύματα φέρνουν πολλά θρεπτικά στοιχεία,
που τροφοδοτούν μια αλυσίδα μικροκλιμάτων
και μικρά ψάρια, μεγάλα ψάρια, φάλαινες, δελφίνια και λοιπά.
-Και μύχους. -Και τους μύχους. Ναι.
Αν θέλουμε να βρούμε μεγάλες μπάλες-δόλωμα,
-πρέπει να πάμε σε θαλάσσια όρη. -Ναι.
-Ας τον βάλουμε πίσω. -Εντάξει. Έλα, φίλε.
Συγγνώμη για την αναστάτωση. Πάμε πάλι μέσα.
Ωραία.
Με τις πληροφορίες της Ελίζαμπεθ, φεύγουμε για το Ύψωμα Αζόρες,
ένα τεράστιο θαλάσσιο όρος 32 χιλιόμετρα από την ακτή.
Απομένουν μόνο δέκα μέρες
και είναι ρίσκο να υπερβούμε τα όρια του Ντάνιελ και των παρατηρητών.
Οι συνθήκες είναι καλές,
οπότε θα εκμεταλλευτούμε τον άνεμο και θα βγούμε εκεί έξω.
Τώρα έχει πιο πολύ αέρα, οπότε θα φτάσουμε αμέσως.
Κοιτάζω τους χάρτες βαθυμετρίας. Είναι χάρτες του βυθού.
Έχουμε τα Υψώματα Πρίνσες Άλις, Αζόρες και Κόντορ.
Είναι όλα θαλάσσια όρη που δεν βγαίνουν στην επιφάνεια,
αλλά πλησιάζουν πολύ κοντά.
Όταν τα ωκεάνια ρεύματα χτυπούν σε θαλάσσια όρη,
το πλούσιο σε θρεπτικές ουσίες νερό ανεβαίνει προς τα πάνω,
τροφοδοτώντας την τροφική αλυσίδα.
Οι ιδανικές συνθήκες για μια μπάλα-δόλωμα.
Βλέπω ότι η Ελίζαμπεθ είχε δίκιο. Είμαστε στο σωστό σημείο.
Αυτό ακριβώς ψάχναμε.
Έχουμε χιλιάδες μύχους παντού.
Αυτό είναι πολύ καλό σημάδι.
Σύντομα, ακόμα περισσότερα πουλιά συρρέουν στο υποβρύχιο όρος...
όλα προς την ίδια κατεύθυνση.
Βλέπω μια τεράστια συγκέντρωση μύχων μπροστά μας.
Καταφθάνει και ένα τεράστιο κοπάδι πιτσιλωτά δελφίνια.
Είναι εκατοντάδες.
Αυτό το κυνήγι μοιάζει καλύτερο από ό,τι έχουμε δει ως τώρα.
-Θα είναι απίστευτο. -Πάμε, πάμε.
-Έτοιμοι; -Έτοιμοι;
Εντάξει, πάμε, πάμε! Γρήγορα!
Προσοχή με την κάμερα.
Ένα κοπάδι ρινοδέλφινα ενώθηκε με τα μικρότερα πιτσιλωτά.
Τα δύο είδη δελφινιών ενώνονται...
και περικυκλώνουν ένα κοπάδι σαυρίδια.
Τα τρία είδη θηρευτών συνεργάζονται
και στριμώχνουν πολύ καλύτερα τα ψάρια.
Αλλά ξαφνικά, η συμπεριφορά τους αλλάζει...
καθώς μια μεγάλη σκιά πλησιάζει.
Μια φάλαινα μινκ.
Τα δελφίνια ακόμα προσπαθούν να συγκεντρώσουν τα ψάρια,
αλλά η φάλαινα πλησιάζει.
Με μια τεράστια γουλιά, το σόου τελειώνει.
Οι φάλαινες μινκ κατεβάζουν δυόμισι χιλιάδες λίτρα
νερού γεμάτου λεία με μία γουλιά.
Τα δελφίνια δεν είχαν καμία ελπίδα.
Νόμιζα ότι θα το βλέπαμε, επιτέλους.
Όμως, εμφανίστηκε η φάλαινα,
και είπε "Ευχαριστώ που μου μαζέψατε όλο αυτό το φαγητό".
Τα δελφίνια και οι μύχοι έφυγαν.
Επιστρέφουμε στο μεγάλο σκάφος.
-Ένας γλαυκοκαρχαρίας. -Ναι.
Μεγάλο ραχιαίο πτερύγιο.
-Πάουλο, γλαυκοκαρχαρίας. -Ναι;
Συγκεντρώνονται στα θαλάσσια όρη γύρω από τις Αζόρες αυτήν την εποχή.
Ο λόγος που έρχονται
είναι ότι τα νερά στις Αζόρες είναι πολύ πλούσια.
Οι γλαυκοκαρχαρίες είναι άλλο ένα αρπακτικό που ήλπιζα να δω.
Δείτε εδώ.
Είναι πολύ όμορφα ζώα.
Από τα πιο όμορφα στις Αζόρες.
Είναι ώρα να μπούμε στο νερό. Πάμε.
Αυτοί οι καρχαρίες συνήθως δεν είναι επιθετικοί,
αλλά η ομάδα είναι εδώ για να αποφύγουμε εκπλήξεις.
Πίσω σου. Πίσω σου.
Γεια σου, φίλε.
Είναι πανέμορφοι.
Γεια σου.
Τρόμαξα, έρχονται από το πουθενά. Πολύ ύπουλο.
Αν και είναι πολύ χαλαροί και ήρεμοι μαζί μου,
είναι εξαιρετικά ικανοί θηρευτές
και ελπίζω ότι αν γίνει συγκέντρωση θηρευτών,
οι γλαυκοκαρχαρίες θα παίξουν μεγάλο ρόλο.
Χρησιμοποιούν ένα είδος καμουφλάζ, την αντισκίαση,
για να αιφνιδιάζουν τη λεία τους.
Το επάνω μέρος τους είναι ένα λαμπερό μπλε,
οπότε αναμειγνύονται με τον βυθό, ενώ η κοιλιά τους είναι λευκή,
οπότε αν τους κοιτάς από κάτω, εξαφανίζονται στην επιφάνεια.
Έχουν πολλή περιέργεια.
Αν καταφέρουμε να πάνε σε συγκέντρωση με άλλους θηρευτές,
θα εστιάσουν στην τροφή σαν να μην υπάρχει αύριο.
Γλαυκοκαρχαρίες, δελφίνια, φάλαινες και μύχοι.
Είναι όλοι εδώ στο θαλάσσιο όρος.
Το μόνο που θέλουμε τώρα είναι να ενωθούν για ένα επικό τσιμπούσι.
Αλλά πλησιάζει καταιγίδα.
Δεν μ' αρέσει αυτό. Πλησιάζει μια μεγάλη καταιγίδα.
Ο Πάουλο και το πλήρωμα τρέχουν και ασφαλίζουν τις μπουκαπόρτες.
Θα βραχούμε πολύ.
Η καταιγίδα ίσως σημάνει αλλαγή των εποχών
όταν τα αποδημητικά ζώα φεύγουν.
Ο άνεμος δυναμώνει.
Πρέπει να εγκαταλείψουμε το όρος και να επιστρέψουμε στο λιμάνι.
Αλλά με μόνο μία εβδομάδα να απομένει, η πίεση είναι μεγάλη.
Η καταιγίδα μαίνεται στη μαρίνα.
Σκεφτείτε πώς πρέπει να είναι έξω από την προστασία του νησιού
όπου πρέπει να είμαστε για γύρισμα.
Δεν πάμε πουθενά προς το παρόν.
Οι μέρες περνούν και οι ελπίδες να δω μια τεράστια μπάλα-δόλωμα σβήνουν.
Αλλά ο Πάουλο έχει νέα.
Θα υπάρξει κενό μεταξύ δύο καταιγίδων
και θα πρέπει να φύγουμε από τη μαρίνα γύρω στις 6:30 το πρωί.
Θα φτάσουμε στο Ύψωμα Αζόρες κατά τις 8:00
και θα έχουμε δύο με τρεις ώρες το πολύ.
Αυτό το κενό μεταξύ δύο καταιγίδων αρκεί ίσα-ίσα
για να πάμε στο όρος για μια τελευταία προσπάθεια.
-Πάμε αύριο το πρωί. -Είναι στενό περιθώριο.
Χρειαζόμαστε τύχη.
-Δεν έχουμε επιλογές. -Ναι.
Είναι 5:30 π.μ. και φορτώνουμε τον εξοπλισμό.
Το ταχύπλοο είναι ο μόνος τρόπος να πάμε και να γυρίσουμε
πριν την επόμενη καταιγίδα.
Φεύγουμε από τη μαρίνα
υπό το φως του φεγγαριού.
Θέλουμε να καλύψουμε 30-40 χιλιόμετρα
πριν την ανατολή ηλίου.
Αλλά εκεί έξω, με μια μικρή βάρκα,
η βοήθεια είναι μακριά αν κάτι πάει στραβά.
Είναι ένα ταξίδι δύο ωρών μέχρι το απομακρυσμένο θαλάσσιο όρος.
Ο χρόνος μας είναι κρίσιμος.
Πάουλο, πόσο απέχει το ύψωμα;
Σχεδόν ένα χιλιόμετρο.
Απέχουμε 32 χιλιόμετρα από την ακτή.
Ο ήλιος μόλις ανατέλλει στον ορίζοντα
και περνάμε από το θαλάσσιο όρος, το ύψωμα,
όπου ήδη βλέπω πολλά σημάδια ζωής.
Περισσότερα πουλιά που πετούν, πολλοί μύχοι.
Αυτό ακριβώς θέλουμε.
Χιλιάδες μύχοι μπαίνουν στην επίθεση.
Όλοι εκμεταλλεύονται την αλλαγή του καιρού.
Είναι τρελό. Τόσοι μύχοι μαζί.
Εμφανίζονται από παντού.
Δεν έχουμε ξαναδεί τόσους μαζί.
Τρέχουμε με πάνω από 48 χιλιόμετρα
και μας προσπερνούν χωρίς καν να φτερουγίζουν.
Είναι σε καταδίωξη μαζί με κάτι κάτω από τα κύματα.
Έναν ενωμένο στρατό από πιτσιλωτά και κοινά δελφίνια.
Έχουμε μύχους, δελφίνια. Πολλοί θηρευτές συμμετέχουν.
Όλα πάνε προς μία κατεύθυνση, όπου θα επικρατήσει φρενίτιδα.
Θα πρέπει να είμαι γρήγορος τώρα.
-Γρήγορα. -Εντάξει. Συνέχισε.
Τα δελφίνια περικυκλώνουν ένα τεράστιο κοπάδι από σαυρίδια.
Αλλά υπάρχουν πολλά ψάρια που πρέπει να περιορίσουν.
Και το κοπάδι προσπαθεί να ξεφύγει.
Δεν τα προλαβαίνω. Πρέπει να γυρίσω στη βάρκα.
Εντάξει.
Πάουλο, τρέχουν πολύ. Ας τα προσπεράσουμε.
Μπροστά τους, ναι.
Βλέπετε πόσο γρήγορα τρέχει η δράση; Δεν έχει σταθεροποιηθεί.
Δεν έχει αρκετούς θηρευτές κάτω από το νερό για να το ακινητοποιήσουν.
Αλλά τα δελφίνια κάλεσαν ενισχύσεις.
Εκατοντάδες άλλα έρχονται στο κυνήγι.
Τόσα πολλά δελφίνια. Είναι πραγματικά επική σκηνή.
-Φάλαινα εδώ. -Φάλαινα εκεί. Ναι.
Λοιπόν, πάμε. Πάμε, πάμε.
Γρήγορα, γρήγορα.
Εντάξει. Πάμε, πάμε. Βούτα!
Ακριβώς μπροστά σου. Βούτα!
Τα κοινά και πιτσιλωτά δελφίνια προσπαθούν να μαζέψουν τα ψάρια.
Καταφθάνει ένα τρίτο είδος. Τα ρινοδέλφινα.
Κάνοντας κύκλους, οι θηρευτές σφίγγουν τον κλοιό.
Όμως, κάτι τρομάζει τα δελφίνια.
Γλαυκοκαρχαρίες.
Αυτήν τη φορά, δεν είναι και τόσο φιλικοί.
Ήρθαν να κυνηγήσουν.
Επιστρέφουν στα βάθη, έχοντας αποδεκατίσει το κοπάδι.
Το φαγοπότι, όμως, δεν τελείωσε.
Τα δελφίνια επιστρέφουν για μια τελική αναμέτρηση.
Τελείως περικυκλωμένα, τα ψάρια έχουν παγιδευτεί.
Σχηματίζουν μπάλα-δόλωμα.
Τώρα τα δελφίνια μπορούν να τραφούν.
Αναγκάζουν την μπάλα να κινηθεί προς τα επάνω.
Και οι μύχοι κατεβαίνουν.
Βουτάνε σε βάθος μεγαλύτερο των 15 μέτρων.
Και δεν τελείωσε ακόμα.
Η φασαρία τραβά την προσοχή μιας φάλαινας μινκ.
Χωρίς να χάνει χρόνο, διαπερνά την μπάλα-δόλωμα.
Κι εκεί που νόμιζα ότι το πράγμα δεν θα γινόταν πιο απίστευτο...
Μια τεράστια μεγάπτερη φάλαινα.
Δυστυχώς, άργησε.
Δεν πιστεύω αυτό που είδαμε.
Επτά διαφορετικά είδη. Χιλιάδες θηρευτές.
Επικρατεί απόλυτο χάος εκεί κάτω.
Υπάρχουν παντού θηρευτές. Διαφορετικών ειδών.
Δελφίνια, μύχοι, καρχαρίες, ακόμα και μια φάλαινα στο τέλος.
Από τα καλύτερα σόου στον ωκεανό.
-Ναι, φίλε. -Επιτέλους. Επιτέλους, φίλε.
Ναι, φίλε. Μπράβο, φίλε. Μπράβο..
Ευχαριστώ, φίλε, ευχαριστώ.
-Πάνω στην ώρα για τη βροχή. -Ναι.
Μετά από πέντε ατελείωτες εβδομάδες με καταιγίδες και αστοχίες,
η επιμονή μας επιτέλους απέδωσε.
Μπόρεσα να δω ένα θέαμα επιβίωσης και ομαδικής δουλειάς
και να μάθω περισσότερα για τη λεπτή ισορροπία της ζωής στις Αζόρες.
Και τράβηξα το πιο ποικιλόμορφο κυνήγι της καριέρας μου.
Τι μέρα, τι αποστολή.
Οι Αζόρες έχουν κάνει απίστευτα πρώτα βήματα προστασίας,
αλλά για να ακμάσει ο ωκεανός θέλουμε κι άλλες προστατευμένες περιοχές
στις μεταναστευτικές διαδρομές των θηρευτών,
ώστε το θαύμα που είδαμε σήμερα να μην είναι εξαίρεση, αλλά κανόνας.
Απόδοση: Ρενέ-Αλίκη Μόλχο